proxectonos/corpus_dominio_legal_administrativo_tmp huggingface dataset:
CORRECCIÓN DE ERROS NAS BASES DAS CONVOCATORIAS PUBLICADAS NO BOLETÍN OFICIAL DA PROVINCIA DE DATA 13 DE AGOSTO DE 2015
ADMINISTRACIÓN LOCAL — Provincial — Deputación Provincial (Oferta de emprego público, 14/08/2015)

Advertido un erro nas bases das convocatorias, publicadas no Boletín Oficial da Provincia de data 13 de agosto de 2015, o abeiro do establecido no artigo 105.2 da Lei 30/92, de 26 de novembro, procédese a súa rectificación: 1º) Nas bases específicas onde di: Primeira. Número de postos e características Convócanse dous postos de traballo de técnico de inserción clasificados no grupo A2”. Debe dicir: Primeira. Número de postos e características Convócase un posto de traballo de técnico de formación clasificado no grupo A2”. 2º) Na base décimo cuarta das bases xerais onde di: “Con efectos 1 de setembro”; Debe dicir: “Con efectos 16 de setembro” Na base décimo cuarta das bases xerais onde di: “Con efectos 1 de setembro”; Debe dicir: “Con efectos 16 de setembro” Na base décimo cuarta das bases xerais onde di: “Con efectos 1 de setembro”; Debe dicir: “Con efectos 16 de setembro” Advertido un erro nas bases específicas do proxecto DEPOEMPREGO, respecto á titulación esixida no proceso selectivo de dous postos de orientador laboral, publicadas no Boletín Oficial da Provincia de data 13 de agosto de 2015, o abeiro do establecido no artigo 105.2 da Lei 30/92, de 26 de novembro, procédese a súa rectificación, no senso de engadir na base específica segunda relativa á condición dos aspirantes a titulación de graduado ou licenciado en psicopedagoxía. Pontevedra, 13 de agosto do 2015.—O Vicepresidente, Xosé Cesáreo Mosquera Lorenzo.
NOTIFICACIÓN A MANUEL FONTENLA RODRÍGUEZ E TRES MAÍS POR VEHÍCULOS ABANDONADOS NA VÍA PÚBLICA.
ADMINISTRACIÓN LOCAL — Municipal — Redondela (Outros documentos, notificacións e informacións públicas, 26/02/2015)

Remitidos a esta Concellaría informes da Policía Local e/ou Unidade de Policía adscrita á Comunidade Autónoma dando conta da existencia de varios vehículos estacionados nas vías públicas do Concello dos que se pode deducir o seu abandono por levar máis de un mes estacionados e non poder desprazarse polos seus propios medios. Atendendo ao disposto no artigo 86 da Lei sobre Tráfico, Circulación de Vehículos a Motor e Seguridade Vial, aprobado polo Real Decreto Lexislativo 339/1990, do 2 de marzo, esta Alcaldía Requirir aos seguintes titulares para que, no prazo de UN MES, efectúen a retirada do vehículo que se relaciona coa advertencia de que, no caso contrario, o vehículo será retirado da vía pública procedéndose ao seu tratamento residual. Redondela, a 12 de febreiro de 2015.—O Alcalde, Javier Bas Corugeira.
DH. W36.50138. SOLICITUDE DO CONCELLO DE PORTAS PARA AUTORIZACIÓN DE OBRAS DE AMPLIACIÓN DE PEQUENO MURETE, RECHEO E PAVIMENTACIÓN, COLOCACIÓN DE VARANDA E LIMPEZA E RETIRADA DA AREA DO LEITO DO REGATO CHAS, NO LUGAR DE TARRÍO PARROQUIA DE ROMAI
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 13/10/2015)

O Concello Portas, con DNI P3604000D e enderezo Rapeira 1C, solicita de Augas de Galicia co CIF: Q1500378C, a autorización de obras no camiño Tarrio, no lugar de Tarrío, parroquia de Romai (San Xián), Concello de Portas (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten na ampliación de pequeno murete de pedra perpiaño en 3 m de lonxitude cunha altura de ate 0,50 m, recheo de saburro e pavimentación, colocación de varanda a ambos lados do camiño sobre a canalización do regato Chas (15 m + 7 m de lonxitude) e limpeza de maleza e retirada de area do leito augas arriba do camiño Tarrío. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Portas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 18 de agosto de 2015.—O Xefe da Área de Autorizacións e Concesións, Jordi Pere Maria Eufemia Anitei Yanel.
DH. W36.48052 SOLICITUDE CONCELLO DE FORNELOS DE MONTES PARA AUTORIZACIÓN DAS OBRAS DE CANALIZACIÓN DE AUGAS NO LUGAR DE PUMAR
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 24/03/2015)

O Concello de Fornelos de Montes, con DNI P3601900H e enderezo Praza da Igrexa 1, solicita de Augas de Galicia co CIF: Q1500378C, a autorización de obras no lugar de Pumar, Barrio de Couñago, parroquia de As Estacas (Santa María), Concello de Fornelos de Montes (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.48052. As obras solicitadas consisten na ampliación da canalización dun regato afluente do río Couñago mediante 14 ml de tubaxe de formigón armado de 1000 mm de diámetro, aletas e paramentos frontais de mampostería, e máis demolición das antigas canalizacións de pedra de 0,80 x 100 e de tubaxe de formigón de 600 mm de diámetro. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Fornelos de Montes ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 20 de febreiro de 2015.—O xefe da Área de Autorizacións e Concesións, Denisse Andrea Oscar Mario Dabrio Olle.
POXA DE RES
ADMINISTRACIÓN LOCAL — Municipal — Vigo (Poxas, 06/02/2015)

Co obxecto de dar cumprimento ao disposto no “Regulamento para a administración e réxime de reses mostrencas” do 24 de abril de 1905 (Gaceta de Madrid nº 115, do 24.04.1905), por esta Alcaldía faise saber que se encontra recollido no “Centro Ecuestre Serra Galiñeiro” unha egua atopada na parroquia de Bembrive e coas seguintes características: Durante un prazo de quince (15) días estarán a disposición de quen acredite ser o seu lexítimo dono, que deberá satisfacer o importe dos gastos e eventuais danos causados. Transcorrido este prazo sen que se presenten os propietarios dos animais procederase á súa venda en poxa pública, que terá lugar o 2º día hábil seguinte ao remate do prazo indicado, ás 10:00 horas, no departamento de Medio Ambiente do Concello de Vigo (Praza do Rei s/n). Fíxase un prezo de partida de 5.-Euros. O comprador terá que depositar o prezo de adxudicación ao remate da poxa e implantarlle o microchip obrigatorio. (Expte 10849 /306). Vigo, na data que figura na marxe.—A concelleira de Medio Ambiente e Xuventude, María Jesús Lago Rey
ELECCION XUIZ DE PAZ TITULAR
ADMINISTRACIÓN LOCAL — Municipal — Cerdedo (Outros documentos, notificacións e informacións públicas, 14/10/2015)

Correspondendo ao Pleno do Concello elexir as persoas para ser nomeadas Xuíz de Paz titular deste Municipio, de conformidade ao que dispón os artigos 101 e 102 da Lei Orgánica do Poder Xudicial e artigo 4 e 5.1 do Regulamento 3/1995, de 7 de xuño, dos Xuíces de Paz. Ábrese un prazo de quince días hábiles para que as persoas que estén interesadas, e reúnan as condicións legais o soliciten por escrito dirixido a esta Alcaldía. Na Secretaría do concello pode ser examinado o expediente e recabar a información que se precise. En Cerdedo, a 7 de outubro de 2015.—O Alcalde-Presidente, Silvestre José Balseiros Guinarte.
DELEGACIÓN DE ATRIBUCIÓNS DA ALCALDÍA
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 22/07/2015)

O Alcalde do Concello de Vilaboa, o 24 de xuño de 2015, ditou o seguinte: Vista a celebración das eleccións municipais o día 24 de maio de 2015, e téndose procedido o día 13 de xuño á constitución da nova Corporación Local, en uso das miñas atribucións, e ao amparo dos artigos 23.4 da Lei 7/1985, do 2 de abril, Reguladora das Bases do Réxime Local e dos artigos 114 a 121 e 43 do Regulamento de organización, funcionamento e réxime xurídico das entidades locais aprobado por RD 2568/1986, de 28 de novembro, Primeiro.—Realizar as seguintes delegacións especiais, que comprenderán a dirección interna e a xestión dos servizos correspondentes, en favor dos concelleiros que se relacionan a continuación, indicando que non poderán incluír a facultade de resolver mediante actos administrativos que afecten a terceiros: 1.—Área de Obras e Servizos: D. Miguel Lorenzo Ruben Fernando Mijon Vaz 2.—Área de Desenvolvemento Rural e Promoción económica: D. Chakib Jouied Bacher 3.—Área de Emprego, Mar, Turismo e Infraestructuras: DªPaula Angeles Echavarri Subinas 4.—Área de Cultura e Mocidade: D. Antonio Maria Claret Tresgallo Vinegra 5.—Área de Medio Ambiente e Deportes: D. Tomasz Jan Ero Leyte 6.—Área de Asuntos Sociais, Muller e Migración: DªMonica Rita Quituizaca Gallarreta 7.—Área de Educación e Novas Tecnoloxías: D. Cesar Domingo Filipovych Yepremyan 8. Área de Sanidade e Consumo: Dª. Ambar Thadani Del Yerro 9. Área de Urbanismo: Cenobio Rohr Cissoko.—Do presente decreto darase conta ao Pleno na primeira sesión que celebre, e publicarase no Boletín Oficial da Provincia, sen prexuízo da súa efectividade dende o día seguinte á súa sinatura, segundo o artigo 44.2 do ditado regulamento. Terceiro.—Notificar este decreto aos interesados, facéndolles saber que a delegación se entenderá aceptada tacitamente se no termo de TRES DÍAS hábiles contados dende a notificación do presente decreto, non fan manifestación expresa ante o órgano delegante, da súa non aceptación. Vilaboa, 10 de xullo de 2015.—O alcalde, José Luis Poceiro Martínez.
APROBACIÓN DEFINITIVA EXPEDIENTE MODIFICACIÓN DE CRÉDITO.
ADMINISTRACIÓN LOCAL — Municipal — Mos (Presupostos e cadros de persoal, 25/06/2015)

Aprobado polo Pleno deste Concello en sesión celebrada o 27.04.2015 o expediente de modificación de créditos núm.13/15, por suplemento e crédito extraordinario núm.02/15, e non téndose presentado reclamacións durante o prazo de exposición ao público, segundo o disposto nos artigos 177 e 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.3 e 38.2 do RD 500/1990, considérase definitivamente aprobado sendo o novo Orzamento Xeral por capítulos o seguinte: En contra da aprobación definitiva do citado expediente de modificación de crédito, os/as interesados/as, poderán interpoñer o recurso potestativo de reposición, ante o Pleno da Corporación no prazo dun mes a contar desde o día seguinte ó da publicación deste edicto, ó abeiro do establecido no artigo 116.1 da L. R. X. P. A. C.; ou ben directamente o recurso contencioso administrativo no prazo de dous meses contados a partir do día seguinte ó da súa publicación, ben ante o Xulgado do contencioso- administrativo de Pontevedra, ben ante o Xulgado da mesma orde xurisdicional da circunscrición na que teña o seu enderezo o interesado, á elección do demandante, conforme ó disposto no artigo 8.1 e 46.1 da Lei 29/88, do 13 de xuño, da xurisdición contencioso- administrativa. Con todo, o/a interesado/a tamén poderá interpoñer calquera outro recurso que estime axeitado ao Dereito. Mos, 28.05.2015.—A Alcaldesa, Nidia Arévalo Gómez.
EXECUCIÓN DE TÍTULOS XUDICIAIS 23/2015. NOTIFICACIÓN A PESCADOS NEW AGE, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 13/02/2015)

Fago saber: Que no procedemento ETJ 23/15 deste xulgado, seguido a instancia de TATA DANCHEVA SANCHEZ PRIETO e outros contra PESCADOS NEW AGE, S. L., sobre execución de sentenza, ditouse a seguinte resolución: Auto despachando execución e Decreto de acumulación á ETJ 22/15 de data 29/01/2015 contra os que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación ao demandado PESCADOS NEW AGE, S. L., cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, vinte e nove de xaneiro do dous mil quince.—O Secretario Xudicial.
APROBACIÓN INICIAL DA ORDENANZA XERAL DE PREZOS PÚBLICOS DO CONCELLO
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 05/10/2015)

PRIMEIRO.- Aprobar provisionalmente a Ordenanza Xeral de Prezos Públicos nos termos que figura no expediente. SEGUNDO.- De conformidade co disposto no art.17 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais e en art.49 da Lei 7/1985, Reguladora das Bases de Regimen Local, exponse ao público polo prazo de trinta dias contados a partir do seguinte ao da publicación deste anuncio no boletín Oficial da Provincia, a fin de que durante devandito prazo poidan os interesados examinar o expediente nas Oficinas da Casa Consistorial e presentar contra o mesmo as reclamacións que estimen oportunas. No caso de que non se presenten reclamacións, entenderáse definitivamente adoptado o acordo ata entón provisional, a teor do disposto no art.49. c) da Lei 7/1985. En Gondomar, a 18 de setembro de 2015.—O Concelleiro Delegado de Economía e Facenda, Pauliño del Río Iglesias.
APROBACIÓN DEFINITIVA ORZAMENTO 2016 E CADRO DE PERSOAL
ADMINISTRACIÓN LOCAL — Municipal — Cotobade (Presupostos e cadros de persoal, 28/12/2015)

O Pleno da Corporación en sesión ordinaria de data 26 de novembro de 2015 adoptou o acordo de aprobación inicial do Orzamento Xeral consolidado do Concello de Cotobade e do Consorcio Local Conca do Lérez para o exercicio 2016, así como o cadro de persoal. Durante o período de exposición ao público non se presentaron reclamacións contra o orzamento ( BOP nº 232 de 01 de decembro de 2015 ), polo que en cumprimento do establecido no artigo 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, o acordo inicial elévase a definitivo. Faise público que o Orzamento xeral consolidado Concello de Cotobade para o exercicio 2016 resumido por capítulos, correspondendo a cada capítulo as seguintes cantidades: De conformidade co disposto no artigo 127 do RD 781/1986, do 19 de abril, faise público o cadro de persoal funcionario, persoal laboral fixo e persoal laboral temporal deste concello: De conformidade co art.75.5 da Lei de Bases de Réxime Local, publícanse as contías das retribucións dos cargos con adicación exlcusiva da Corporación, indemnizacións e asistencias, acordadas como segue: 1.—Adicación exclusiva do Sr Alcalde Presidente: retribución bruta anual 35.350,00 euros, a aboar en catorce mensualidades iguais.3.—Indemnizacións dos membros da corporación. Tódolos Concelleiros, agás aqueles que perciban retribucións por adicación exclusiva ou parcial, percibirán as seguintes asistencias pola concorrencia efectiva ás sesións dos órganos colexiados municipais: 4.—Aplicando o establecido no artigo 73.3 da Lei de Bases de Réxime Local, na redacción aprobada pola Lei 11/1999. do 21 de abril, asígnaselle ós grupos políticos da Corporación unha dotación económica composta: — Un compoñente fixo por cada grupo político mensual.70,00 €/grupo político — Un compoñente variable por concelleiro mensual.21,00 €/concelleiro 5.—As indemnizacións por gastos de desprazamento percibiranse de conformidade co disposto no RD 462/2002, de 24 de maio. De conformidade co disposto no artigo 171 do citado RDL 2/2004, de 5 de marzo, poderase interpoñer directamente contra o devandito Orzamento recurso contencioso-administrativo, na forma e prazos que establecen as normas da citada xurisdicción. O que se publica de conformidade co disposto no artigo 169.3 do Real Decreto Lexislativo 2/2004, de 5 de marzo, polo que se aproba o texto refundido da lei Reguladora das Facendas Locais, para coñecemento e efectos. En Cotobade a 21 de decembro de 2015.—O Alcalde, Jorge Cubela López.
DH. W36.48051. SOLICITUDE DE UNION FENOSA PARA AUTORIZACIÓN DE OBRAS PARA CANALIZACIÓN SUBTERRÁNEA DE LIÑA ELÉCTRICA EN ZONA DE POLICÍA DO REGO CANCELAS, NO LUGAR DA SEARA PARROQUIA DE SAN XOAN DE POIO,
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 01/04/2015)

As obras solicitadas consisten na canalización subterránea de liña eléctrica cunha lonxitude total, en zona de policía de leitos, de 45 m, a una distancia mínima de 65 m do regato Cancela, no lugar da Seara, San Xoán de Poio, Concello de Poio (Pontevedra) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Poio ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 03 de marzo de 2015.—O xefe da Área de Autorizacións e Concesións, Felix Carlos Del Cuvillo Verweij.
FINALIZACIÓN EXP. TARIFAS TAXIS. MODIFICACIÓN ORDENANZA FISCAL
ADMINISTRACIÓN LOCAL — Municipal — Porriño, O (Ordenanzas e Regulamentos, 17/07/2015)

No Concello do Porriño tramítouse expediente, iniciado a petición de Asociación de Autopatronatos de Pontevedra Capital e Municipios da Provincia, relativo a solicitude de aprobación de tarifas de aplicación urbana no concello do Porriño (sector do taxi) e perímetro de aplicación. A exposición pública de dito expediente comezou coa publicación do mesmo no taboleiro de edictos municipal de data 17/11/2014, rematando o prazo o 04/12/14. Consta notificada audiencia á Asociación de Empresarios de Taxis de Porriño(R. S. Nº 5497-17/11/14), e á Asociación de amas de casa e consumidores Rosais do Porriño (R. S. Nº 5498-17/11/2014). Durante o prazo de exposición non se recibiron nin alegacións, nin reclamacións nin suxestións algunha. Polo Consello Galego de Transportes, da Dirección Xeral de Mobilidade da Xunta de Galicia emítese informe favorable das tarifas urbanas de taxi do Concello do Porriño de data 26/11/2014 O Pleno da Corporación municipal do Porriño, en sesión ordinaria de data 29/12/14 aprobou inicialmente a modificación da Ordenanza Fiscal Reguladora dos Servizos de Transporte de Viaxeiros en Automoviles Lixeiros (AUTOTAXIS) mediante acordo que ten o seguinte contido literal. TARIFA DIURNA: Aplicable en días laborables de 6 a 22 horas TARIFA NOCTURNA: Aplicable en días laborables de 22 a 6 horas, sábados desde las 15 horas, Domingos, Festivos (locales y autonómicos), 24 y 31 de diciembre 1. Na PO-331, no Cruce de San Roque, á altura da Cervecería ADEGA de Aniceto.2. En Carretera Rosende, á altura do Centro Tecnológico AIMEN 3. Confluencia da Avda. Domingo Bueno coa Rúa Manuel Rodríguez Cd.4. Na N-120, carretera Logroño-Vigo, á altura da confluencia con Tvsía. Palacios (á altura do gimnasio Corpore). 5. Rúa Ramiranes, á altura do límite con MOS 6. Rúa Progreso, á altura do límite con MOS. Pola Dirección Xeral do Comercio foi autorizada a aplicación das tarifas para o transporte urbano en auto-taxi para o Porriño, á vista da solicitude presentada polo Concello do Porriño como consecuencia do acordo plenario do Concello do Porriño de data 29/12/2014, e o informe favorable de data 06/05/2015 adoptado pola Comisión de Prezos de Galicia, segundo resolve no seu escrito de data 6/05/2015 (R. E. Nº 4326-12/05/2015). O decreto da alcaldía de data 12/06/2015 resolve a finalización do expediente das tarifas de taxis para o transporte urbano en auto-taxi para o Porriño no seguinte: “1.—Dar por finalizado o expediente da aplicación das tarifas máximas (IVE incluído) para o transporte urbano en auto-taxi para o Porriño.2.—(.)” O que se fai público para o xeral coñecemento para que os interesados presenten as alegacións, reclamacións e suxestións que estimen convintes, en cumprimento do estipulado pola lexislación vixente. O Porriño, 3 de xullo de 2015.—A Alcaldesa, Eva García de la Torre.
APROBACIÓN INICIAL ORDENANZA DE AXUDA NO FOGAR
ADMINISTRACIÓN LOCAL — Municipal — Ponteareas (Ordenanzas e Regulamentos, 05/11/2015)

1º) A aprobación provisional da modificación da ordenanza municipal reguladora do programa de Axuda no Fogar 2º) Someter o expediente a exposición pública, polo prazo de 30 días hábiles, a partir do día seguinte á publicación do anuncio no BOP e no taboleiro municipal para exame e reclamacións.3º) Caso de non producirse reclamacións entenderase adoptado o acordo de aprobación definitiva coa particularidade de publicarse o texto da modificación no BOP para a súa entrada en vigor.” Ponteareas,23-10-15.—O Alcalde, Xosé Represas Giráldez.
DH. W36.50532. SOLICITUDE DE JOSÉ ANTONIO SILVA RIVAS DE AUTORIZACIÓN DE OBRAS DE VIVENDA NO LUGAR DE CAMPAMÓN-VEIGAS DE ALMORZAR, BEMIL (CALDAS DE REIS).
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 16/11/2015)

D. Juan Anton Walter David Cichon Marges, con DNI XXXXXXXXX e enderezo La Canle 13, solicita de Augas de Galicia co CIF: Q1500378C, a autorización de obras no lugar de Campamón–Veigas de Almorzar, parroquia de Bemil (Santa María), Concello de Caldas de Reis (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.50532 As obras solicitadas consisten na construción de vivenda unifamiliar con planta baixa e 1º. andar de 113,50 m2 e 154,90 m2 construidos, e altura máxima 9 m sobre rasante, na parcela 7 do polígono 86, a una distancia mínima de 84 m do regato de Follente. Incluense os muros de peche de parcela que cumprirán as normas urbanísticas do Concello. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Caldas de Reis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 27 de outubro de 2015.—O Xefe da Área de Autorizacións e Concesións, Digna Rosa Chaus Ailincai.
EXPEDIENTE REPOSICION LEGALIDADES 4/15, AOS HERDEIROS DE DON LUÍS RODRÍGUEZ CASTIÑEIRAS.
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 24/04/2015)

O Alcalde acordou, o 5/2/2015, incoar un expediente de reposición de legalidade urbanística co núm.4/15, aos herdeiros de don Luís Rodríguez Castiñeiras, polas obras consistentes en cerre na rúa da Viña núm.14, A Torre, conforme ao establecido no artigo 209.1 da Lei 9/2002, de 30 de decembro, de Ordenación Urbanística e Protección do Medio Rural de Galicia (DOG 31/12/2002). Ao non poderse realizar a notificación persoal desta resolución, mediante este edicto, e ao abeiro do disposto no artigo 59.5 da Lei 30/1992, de 26 de novembro, de réxime xurídico das Administracións Públicas, modificada pola Lei 4/1999 (LRXPAC), notifícaselle á persoa interesada a devandita resolución. Tendo en conta que, en atención ao previsto no art.61 da LRXPAC, o acto non se publica na súa integridade, fáiselle saber ás persoas interesadas que o texto íntegro da resolución que se notifica se encontra ao seu dispor na Xerencia de urbanismo, sito no edificio do Concello, Pza. Ravella nº1, 4º andar, Vilagarcía de Arousa, para a súa consulta no prazo de 10 días, que se contaran desde o día seguinte ao da publicación deste edicto. Transcorrido o devandito prazo, a notificación entenderase producida. A persoa interesada disporá dun prazo de 10 días hábiles para alegar e presentar os documentos e informacións que considere pertinentes. Para que conste e lle sirva de notificación á persoa interesada, en cumprimento do disposto no art.59.5 da LRXPAC, expido e asino este edicto. Vilagarcía de Arousa, 8 de abril de 2015.—O alcalde, Tomás Javier Fole Díaz.
ADHESION DO CONCELLO A PLATAFORMA ELECTRÓNICA "FACE- PUNTO GENERAL DE ENTRADA DE FACTURAS ELETRÓNICAS"
ADMINISTRACIÓN LOCAL — Municipal — Catoira (Outros documentos, notificacións e informacións públicas, 01/04/2015)

Por Resolución da Alcaldía de data 15 de xaneiro último, acordouse a adhesión do Concello de Catoira á plataforma electrónica “FACe–Punto General de Entrada de Facturas Electrónicas”, creada por a Lei 25/2013, de 27 de decembro, de impulso da factura electrónica e a creación do rexistro contable de facturas no Sector Público, establecéndose os seguintes códigos DIR3: —Código oficina contable: L01360101. —Código órgano xestor: L01360101. —Código unidade de tramitación: L01360101. O que se fai público para xeral coñecemento, de conformidade co establecido na Disposición adicional 6ª da devandita Lei 25/2013, do 27 de decembro. Catoira, 17 de marzo de 2015.—O Alcalde-Presidente, Alberto García García.
APROBACIÓN PROVISIONAL NOVA ORDENANZA FISCAL REGULADORA DA TAXA POLA PRESTACIÓN DO SERVICIO DE PUNTO DE ATENCIÓN Á INFANCIA
ADMINISTRACIÓN LOCAL — Municipal — Arbo (Ordenanzas e Regulamentos, 11/08/2015)

O Pleno do Concello de Arbo, en sesión extraordinaria celebrada o día 27.07.15, acordou a aprobación provisional da nova Ordenanza Fiscal Reguladora da Taxa pola prestación do servizo de punto de atención á infancia. En cumprimento do disposto no artigo 17.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública por prazo de trinta días hábiles, a contar dende o día seguinte á inserción deste anuncio no Boletín Oficial da Provincia, para que poda ser examinado e se presenten as reclamacións que estimen oportunas. Se transcorrido dito prazo non se presentasen alegacións, considerarase aprobado definitivamente dito acordo. En Arbo a 27 de xullo de 2015.—O Alcalde, Horacio Gil Expósito.
AUTORIZACIÓN PARA OCUPACIÓN DE DOMINIO PÚBLICO PARA REALIZAR ACTIVIDADE DE CARS A PEDAIS
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 28/04/2015)

A) Entidade: Concello de Pontevedra. B) Dependencia que tramita o expediente: Servizo de Patrimonio C) Obtención de documentación e información: Dous espazos de dimensións máximas de 6 m de longo por 2,40 m de ancho, na situación establecida segundo plano obrante no expediente, na Xunqueira (Pontevedra), para a colocación de dúas casetas non fixas, adicadas á prestación da actividade de cars a pedais na forma descrita nos pregos. Ordinaria. a) Data límite de presentación: 30 días hábiles a contar desde o seguinte á publicación do anuncio no Boletín Oficial da provincia de Pontevedra. b) Modalidade de presentación: deberá achegarse a documentación indicada no artigo 7 do prego de condicións. c) Lugar de presentación: Pontevedra,15 de abril de 2015.—A Concelleira de Protección Cidadá, Servizos e Festas, María Carme da Silva Méndez.
DILIXENCIAS DE EMBARGO VEHICULOS–CONCELLO DE SANXENXO
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 23/03/2015)

Procedemento: Administrativo de Recadación en vía de constrinximento. Actuación que se notifica: Dilixencia de embargo de vehículos. Fago saber: de acordo co que establecen os artigos 59.5 da Lei 30/1992, de 26 de novembro, de réxime xurídico das Administracións Públicas e do procedento administrativo común, modificada pola Lei 4/1999, e o 112 da Lei 58/2003, de 17 de decembro, Xeral Tributaria (LXT a partir de agora), e non podendo notificar o acto que se relaciona, a pesar dos dous intentos realizados, ou por constar como descoñecidos no seu domicilio, cítase aos interesados que figuran neste anuncio, para que, no prazo de 15 días naturais a contar desde o seguinte ao desta publicación, retiren personalmente ou por medio dun representante a/s notificación/s que se indican nas oficinas de Recadación Executiva do Concello de Sanxenxo, en rua dos Ferreiros 13 baixo, 36002 Pontevedra, de luns a xoves de 9,00 a 14,00 e de 16,00 a 18,00 e venres de 9,00 a 14,00 horas. Ao rematar dito prazo sen a comparecencia, a/s notificación/s entenderanse producida/s a tódolos efectos legais, dende o seguinte día ao do vencemento do prazo antes sinalado. Advírtese mediante o presente que, tal e como se recolle no artigo 112.3 da LXT, "cando o inicio dun procedemento ou calquera dos seus trámites se entendan notificados por non ter comparecido o obrigado tributario ou o seu representante, terase por notificado das sucesivas actuacións e dilixencias do devandito procedemento, e manterase o dereito que o asiste a comparecer en calquera momento deste". Unha vez iniciado o período executivo e notificada a providencia de constrinximento, o pagamento da débeda tributaria deberase efectuar nos seguintes prazos: a) Se a notificación da providencia se realiza entre os días un e quince de cada mes, dende a data da recepción da notificación ata o día 20 do devandito mes ou, se este non fose hábil, ata o inmediato hábil seguinte. b) Se a notificación da providencia se realiza entre os días 16 e último de cada mes, dende a data da recepción da notificación ata o día 5 do mes seguinte ou, se este non fose hábil, ata o inmediato hábil seguinte. Ingresando na conta ES81-2080.5441.41.3040114379 de Abanca mediante Xiro postal dirixido a rua dos Ferreiros 13 baixo, 36002 Pontevedra ou en efectivo na caixa da oficina de Recadación de Multas, Teléfono: 986864228 A interposición de calquera recurso non paraliza a tramitación do procedemento, que so poderá suspenderse nos casos e condicións previstos no artigo 73 do R. D. 939/2005 polo que se aproba o Regulamento Xeral de Recadación, 165 da Lei Xeral Tributaria, e 14.2 do R. D. Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Sanxenxo, 5 de marzo de 2015.—O Tesoureiro.—Visto e prace. A Alcaldesa.
MODIFICACIÓN ANEXO DE SUBVENCIÓNS E BASE DE EXECUCIÓN ORZAMENTARIA NUM.37.
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 09/10/2015)

Aprobado inicialmente polo Pleno da Corporación en sesión ordinaria celebrada o día 28 de setembro de 2015, o Expediente de Modificación de Anexo de Subvencións e Base de execución orzamentaria nº 37, a efectos de creación de subvención nominativa a favor de Clube Ciclismo Tolemia Bike, para o fomento do deporte, por un importe global de 1.300,00 €, exponse ó público no Departamento de Intervención deste Concello, polo prazo de quince días hábiles, que comezarán a contarse dende o día seguinte ó da inserción do presente edicto no Boletín Oficial da Provincia, co fin de que durante o mesmo, se poidan presenta-las reclamacións que se estimen oportunas, en cumprimento do disposto no artigo 177.2 en relación co 169 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, e disposicións concordantes. En caso de non haber reclamacións considerarase aprobado definitivamente. Vila de Cruces, a 2 de outubro de 2015.—O Alcalde, Jesús Otero Varela.
DELEGACIÓNS DO PLENO NOUTROS ÓRGANOS MUNICIPAIS
ADMINISTRACIÓN LOCAL — Municipal — Neves, As (Outros documentos, notificacións e informacións públicas, 15/07/2015)

En cumprimento do establecido no artigo 51 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais, publícase o acordo adoptado pola Pleno Corporativo, en sesión de 22 de xuño de 2015 –en relación coas delegacións dese órgano noutros órganos municipais–, que é do seguinte tenor literal: “7º.- DELEGACIÓNS DO PLENO DA CORPORACIÓN NOS ÓRGANOS MUNICIPAIS. Polo Sr. Alcalde proponse a adopción do acordo incluído na proposta de Alcaldía que, literalmente, di: O Pleno da Corporación, integrado polos Concelleiros, ten atribuídas as competencias que lle confiren o artigo 22 da Lei 7/85, de 2 de abril, reguladora das Bases de Réxime Local (en adiante, LRBRL), modificada pola Lei 57/2003, de 16 de decembro, de medidas para a modernización do goberno local, a Disposición Adicional Segunda do Real Decreto Lexislativo 3/2011, de 14 de novembro, polo que se aproba o texto refundido da Lei de contratos do sector público, que regula as competencias deste órgano en materia de bens e contratación, entre outras modificacións, e o artigo 50 do Real Decreto 2568/86, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (en adiante, ROF); sendo algunhas destas delegables noutros órganos municipais (Alcalde ou Xunta de Goberno Local) coa fin de axiliza-lo funcionamento municipal, proponse ao Pleno a adopción do seguinte ACORDO, coa formalidade do artigo 51.2 do ROF: 1º.- Delegar na Xunta de Goberno Local, se é acordada a súa existencia, as seguintes atribucións do Pleno: (.). A continuación, procédese á votación. O Pleno Corporativo, con cinco (5) abstencións do PP e seis (6) votos a favor –catro(4) do BNG e dous (2) do PSdeG-PSOE, acorda aprobar esta proposta”. O que se publica para xeral coñecemento. As Neves, a 6 de xullo de 2015.—O Alcalde-Presidente, Xosé Manuel Rodríguez Méndez.
RESOLUCIÓN DO 22 DE DECEMBRO DE 2014 DO SERVIZO DA AXENCIA GALEGA DE INFRAESTRUTURAS DE PONTEVEDRA
XUNTA DE GALICIA —  — CONSELLERIA DE MEDIO AMBIENTE, TERRITORIO E INFRAESTRUTURAS (Outros documentos, notificacións e informacións públicas, 02/01/2015)

O artigo 28 do vixente Estatuto de autonomía de Galicia establece no seu ordinal 2º a competencia da Comunidade Autónoma galega no desenvolvemento lexislativo e na execución da lexislación do Estado en materia de expropiación forzosa. Con data do 4 de decembro de 2014, a Xunta de Galicia procedeu á declaración da utilidade pública e urxente ocupación dos bens e dereitos necesarios para os efectos de expropiación para a mencionada obra, mediante o Decreto 155/2014, publicado no Diario Oficial de Galicia do 15 de decembro de 2014. Na súa virtude e en cumprimento do disposto nos artigos 52 da vixente Lei de expropiación forzosa, do 16 de decembro de 1954, e 56 e seguintes do regulamento para a súa aplicación, este servizo, en uso das facultades que lle confire o artigo 98 da mencionada lei, resolveu convocar os titulares dos bens e dereitos afectados que figuran na relación exposta no taboleiro de anuncios do Concello de Vigo para que comparezan no lugar, na data e nas horas que se detallan a seguir, co fin de proceder ao levantamento das actas previas á ocupación, nas cales se recollerán os datos necesarios para determinar os bens e dereitos afectados, o seu valor e os prexuízos determinantes da rápida ocupación, sen prexuízo de se trasladaren ao lugar dos predios se o consideran necesario. Termo municipal de Vigo. Lugar: Casa do Concello de Vigo. Data: 19 de xaneiro de 2015, das 09.30 ás 13.30 horas. A relación de titulares, cos bens e dereitos afectados, así como o plano parcelario correspondente, estará exposta no Concello de Vigo e no Servizo da Axencia Galega de Infraestruturas de Pontevedra (avda/ Fernández Ladreda, 43 – 1º). A ese acto deberán acudir os titulares afectados persoalmente ou ben representados por persoa debidamente autorizada para actuar no seu nome, achegar os documentos acreditativos da súa titularidade, o documento nacional de identidade e o último recibo da contribución e poden facerse acompañar pola súa conta, se o consideran oportuno, dos seus peritos e notarios. Así mesmo, e no cumprimento do establecido no artigo 56 do regulamento da Lei de expropiación forzosa, publicouse no Diario Oficial de Galicia núm.167 do 3 de setembro de 2014 o Anuncio polo que se sometía a información pública, en materia de expropiacións, a relación de bens e dereitos necesarios para a execución da citada actuación, para que calquera persoa física ou xurídica puidese formular alegacións para os efectos de corrixir posible erros na relación de bens e dereitos. Pontevedra, 22 de decembro de 2014.—O xefe do servizo da Axencia Galega de Infraestruturas de Pontevedra, Patricia Fernanda En Naouy Quirola.
PUBLICACIÓN DAS SUBVENCIÓNS CONCEDIDAS NO SERVIZO DE CULTURA
ADMINISTRACIÓN LOCAL — Provincial — Deputación Provincial (Subvencións, 20/07/2015)

De conformidade co establecido no artigo 18 da Lei 38/03, de 17 de novembro, xeral de subvencións e na base 25ª.16, do orzamento provincial para o ano 2015, publícanse as subvencións concedidas durante o mes de maio, polo Servizo de Cultura desta Deputación Provincial: Plan ou programa: Outras transferencias para actividades culturais Aplicación orzamentaria: 15/330.3340.489.05 De conformidade co establecido no artigo 18 da Lei 38/03, de 17 de novembro, xeral de subvencións e na base 25ª.16, do orzamento provincial para o ano 2015, publícanse as subvencións concedidas durante o mes de maio, polo Servizo de Cultura desta Deputación Provincial: Plan ou programa: Transferencias a institucións sen fins de lucro, actividades musicais Aplicación orzamentaria: 15/330.3340.789.00 De conformidade co establecido no artigo 18 da Lei 38/03, de 17 de novembro, xeral de subvencións e na base 25ª.16, do orzamento provincial para o ano 2015, publícanse as subvencións concedidas durante o mes de maio, polo Servizo de Cultura desta Deputación Provincial: Plan ou programa: Transferencias a institucións sen fins de lucro, rehab. C. Culturais e outras construcións Aplicación orzamentaria: 15/330.3340.789.04 De conformidade co establecido no artigo 18 da Lei 38/03, de 17 de novembro, xeral de subvencións e na base 25ª.16, do orzamento provincial para o ano 2015, publícanse as subvencións concedidas durante o mes de maio, polo Servizo de Cultura desta Deputación Provincial: Plan ou programa: Outras transferencias, feiras, exposicións, congresos, xornadas, formac., etc. Aplicación orzamentaria: 15/330.9240.489.10
APROBACIÓN DEFINITIVA MODIFICACIÓN CRÉDITO 25/15
ADMINISTRACIÓN LOCAL — Municipal — Nigrán (Presupostos e cadros de persoal, 18/11/2015)

Aprobado definitivamente o expediente administrativo de modificación de crédito 25/15 mediante créditos extraordinarios no orzamento xeral do Concello de Nigrán para o ano ano 2015, cumprindo o disposto nos artigos 169.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais (BOE número 59, do día 09.03.2004), e 20.3 do Real Decreto 500/1990, do 20 de abril (BOE número 101, do día 27.04.1990), fanse públicos os importes por capítulos do orzamento xeral citado incluindo o expediente administrativo de modificación de crédito 25/15, así como os demais aprobados até esta data no ano 2015: Nigrán, 11 de novembro de 2015.—O Alcalde, Juan Antonio González Pérez.
ORDENANZA FISCAL REGULADORA DO SERVIZO MUNICIPAL AXUDA NO FOGAR MODIFICACIONS
ADMINISTRACIÓN LOCAL — Municipal — Mondariz (Ordenanzas e Regulamentos, 15/04/2015)

A requerimento do Servizo de Inspección da Consellería competente da Xunta de Galicia proponse: PRIMEIRO.—Introducir na ordenanza fiscal, reguladora da taxa do servizo municipal axuda no fogar as seguintes modificacións: No artigo 5 B,1 cuadro de copagamentos dos usuarios de libre concurrencia tal como esta establecido no decreto 99/12 no artigo 62.1 Segundo.— Someter o expediente a información pública polo prazo de trinta días a contar dende o día seguinte da inserción do anuncio no Boletín Oficial da Provincia do presente acordo, para que os interesados poidan examinar o expediente e presentar as reclamacións que estimen oportunas. Se transcurrido dito prazo non se presentaran reclamacións, considerarase aprobado definitivamente dito acordo. Mondariz 18 de marzo de 2015.—Alcalde, Carina Alejandra Conrado Javier De Temple Bidondo.
SUBVENCIÓNS CONCEDIDAS POLOS SERVIZOS SOCIAIS E PROMOCIÓN DE EMPREGO DURANTE O MES DE ABRIL DE 2015
ADMINISTRACIÓN LOCAL — Provincial — Deputación Provincial (Subvencións, 15/05/2015)

De conformidade co establecido no artigo 18 da Lei 38/2003, de 17 de novembro, xeral de subvencións, e na base 25.16 do Orzamento provincial para o ano 2015, publícanse as axudas económicas concedidas no mes de abril deste mesmo ano e que foron tramitadas polo Servizo de Servizos Sociais e Promoción de Emprego da Deputación de Pontevedra. Pontevedra, 5 de maio de 2015.—O presidente, Rafael Louzán Abal.—O secretario, Carlos Cuadrado Rromay.
MODIFICACIÓN DE ESTATUTOS DA ASOCIACIÓN DE EMPRESARIOS A PASAXE836/848)
XUNTA DE GALICIA —  — CONSELLERÍA DE TRABALLO E BENESTAR (Outros documentos, notificacións e informacións públicas, 13/01/2015)

De conformidade co disposto no artigo 4 do Real decreto 873/1977, do 22 de abril, sobre depósito de estatutos das organizacións constituidas ao amparo da Lei 19/1997, do 1 de abril, (BOE nº 101, do 28/04/1997), e para os efectos que no citado artigo se recollen, faise pùblico que na Secciòn de Mediación, Arbitraxe e Conciliación desta xefatura territorial, recibiuse, con data 4 de decembro de 2014, documentación presentada por Manuel Santos González, secretario da ASOCIACIÓN DE EMPRESARIOS A PASAXE, sobre o acordo acadado por unanimidade, pola asemblea xeral, na reunión celebrada o día 28 de novembro de 2014, polo que, entre outros acordos, se modifica o artigo 28 dos estatutos, relativo á forma de presentación de candidaturas. A documentación depositada poderá ser examinada por calquera persoa interesada. Vigo, a 17 de decembro de 2014.—A xefa territorial, María Peón Fernández.
ELEVACIÓN A DEFINITIVO DO ACORDO DE APROBACIÓN INICIAL DO EXPEDIENTE DE MODIFICACIÓN DE CRÉDITO 11/2015
ADMINISTRACIÓN LOCAL — Municipal — Pontevedra (Presupostos e cadros de persoal, 20/10/2015)

Expediente: Modificación de crédito 11/2015 (3 CEX-SUP/2015) do orzamento do Concello. Trámite: Anuncio de elevación a definitiva do acordo de aprobación inicial. O Pleno deste Concello, na sesión ordinaria celebrada o día 22.09.2015, aprobou inicialmente o expediente de modificación de crédito no orzamento do concello 11/2015 (3 CEX-SUP/2015), mediante crédito extraordinario e suplemento de crédito, por un importe de 2.420.555,61 €. Ao non presentarse reclamación ningunha durante o período de exposición ao público (BOP nº 186 do 25.09.2015), e de conformidade co establecido polos arts 169.4 do Texto Refundido da Lei de Facendas Locais (RD Lex.2/2004), así como nos artigos 20, 38.2 (créditos extraordinarios e suplementos de crédito) e 42.1 (modificacións de crédito) do Real Decreto 500/1990, do 20 de abril, faise público que queda elevado a definitivo o devandito acordo de aprobación inicial. Así mesmo, faise público que o importe total do Orzamento do Concello consolidado é de 78.770.075,93 € no estado de ingresos e de 78.764.191,50 € no estado de gastos, sendo o novo importe por capítulos o seguinte: Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os oportunos efectos. Pontevedra, 15.09.2015.—O secretario xeral do pleno, José Luis Mato Rodríguez.
LICITACIÓN ADXUDICACIÓN DA PRESTACIÓN DO SERVIZO DE MANTEMENTO, LIMPEZA E ATENCIÓN DAS INSTALACIÓNS DA PISCINA MUNICIPAL DE VERÁN, INCLUÍDA A XERENCIA DO BAR.
ADMINISTRACIÓN LOCAL — Municipal — Arbo (Contratos administrativos, 05/06/2015)

En cumprimento da Resolución de Alcaldía de 15.05.15, por medio do presente anuncio efectúase convocatoria do procedemento aberto para a adxudicación do contrato para a prestación do servizo de mantemento, limpeza e atención das instalacións da piscina municipal de verán de Arbo, incluída a xerencia do bar, durante a tempada 2015, conforme aos seguintes datos: a) Organismo: Concello de Arbo. b) Dependencia que tramita o expediente: Secretaría. a) Descrición do obxecto: servizo de mantemento, limpeza e atención das instalacións da pscina municipal de verán de Arbo, incluída a xerencia do bar. b) Prazo de duración: dende a formalización do contrato ata a finalización da tempada de baño 2015 (27.06.15 ao 06.09.15). a) Tramitación: Ordinaria. b) Procedemento: Aberto con multiplicidade de criterios de adxudicación. Os ingresos que obteña da explotación do bar sito no interior do recinto, cuxos prezos deberán estar expostos ao público e ser visados previamente polo Concello. Tamén terá dereito aos ingresos resultantes da participación polos usuarios nas actividades deportivas organizadas nas instalacións municipais da piscina e anexos conforme aos prezos e taxas fixados pola Ordenanza Fiscal correspondente. Fíxase un importe mínimo de 100,00 €/mes a aboar a administración como contrapartida pola explotación do bar, mellorable á alza a través das propostas dos licitadores. a) Garantía provisional: non se esixe. b) Garantía definitiva: 100,00 €. a) Entidade: Concello de Arbo. b) Domicilio: Praza Consistorio nº 1 c) Localidade e código postal: Arbo, 36430 (Pontevedra). d) Teléfono: 986665000 e) Fax: 986665011 f) e-mail: oficinas. concellodearbo@gmail. com a) Importe a aboar polo adxudicatario a favor da Administración como contraprestación pola explotación do bar. A estes efectos fíxase un importe mínimo mensual de 100,00 €, mellorable a alza polos licitadores. Puntos: De 0 a 20. b) Memoria de prestación dos servizos: Puntos: De 0 a 10. c) Melloras propostas na prestación do servizo: Determinaranse neste apartado as melloras ofertadas en relación co obxecto do contrato. Estas melloras determinaranse coa maior precisión posible e en termos económicos. Puntos: De 0 a 5. a) Prazo de presentación: 15 días naturais dende o día seguinte ao de publicación do anuncio de licitación no Boletín Oficial da Provincia de Pontevedra. O anuncio tamén se publicará na Plataforma de Contratación de Galicia. b) Documentación a presentar: a recollida na cláusula 8ª do prego. O modelo da proposta económica recóllese na mesma cláusula do prego. c) Lugar de presentación: Rexistro Xeral do Concello de Arbo. A súa composición fíxase na cláusula 11ª do prego. Ás 13.00 horas do día hábil seguinte (excepto sábados) a aquel en que finalice o prazo de presentación de propostas. Serán de conta do adxudicatario. Arbo, 15 de maio de 2015.—O Alcalde, Horacio Gil Expósito.